Oficiālais Vēstnesis L 055 , 24/02/2004 Lpp. 0064 - 0065



Komisijas Lēmums (2004. gada 20. februāris) par tādu reģistrētu zirgu pagaidu ievešanu, kas piedalās olimpiskajās spēlēs vai paralimpiskajās spēlēs Grieķijā 2004. gadā (izziņots ar dokumenta numuru C(2004) 499) (Dokuments attiecas uz EEZ) (2004/177/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm [1], un jo īpaši tās 19. panta ii) punktu, tā kā: (1) Saskaņā ar Komisijas 1992. gada 10. aprīļa Lēmumu 92/260/EEK par dzīvnieku veselības nosacījumiem un veterināro sertifikāciju saistībā ar reģistrētu zirgu pagaidu ievešanu [2], un saskaņā ar Komisijas 1993. gada 5. februāra Lēmumu 93/197/EEK par dzīvnieku veselības nosacījumiem un veterināro sertifikāciju reģistrētu, kā arī vaislai un gaļas ieguvei paredzētu zirgu dzimtas dzīvnieku importam [3], jāsniedz garantijas, lai nodrošinātu, ka nekastrēti zirgu tēviņi, kas vecāki par 180 dienām, nerada apdraudējumu attiecībā uz zirgu vīrusarterīta izplatību. (2) Reģistrēti zirgi, kas 2004. gada augustā piedalīsies olimpiskajās spēlēs Atēnās, Grieķijā, atradīsies Grieķijas kompetento iestāžu un organizētāja Fédération equestre Internationale (FEI) veterinārajā uzraudzībā. (3) Reģistrēti zirgi, kas 2004. gada septembrī piedalīsies XII paralimpiskajās spēlēs Atēnās, Grieķijā, atradīsies Grieķijas kompetento iestāžu veterinārajā uzraudzībā. (4) Daži zirgu tēviņi, kas kvalificēti dalībai tik augsta līmeņa jāšanas pasākumos, var neatbilst Lēmumos 92/260/EEK vai 93/197/EEK paredzētajām prasībām attiecībā uz zirgu vīrusarterītu. (5) Tādēļ attiecībā uz zirgiem, ko ieved vai importē uz laiku, lai piedalītos šajos sporta pasākumos, jāparedz atkāpe no minētajām prasībām. Izdarot minēto atkāpi, jānorāda nosacījumi, kas izslēdz jebkādu zirgu vīrusarterīta izplatības risku. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants 1. Atkāpjoties no Lēmuma 92/260/EEK prasībām, dalībvalstis atļauj uz laiku ievest nekastrētus, reģistrētus zirgu tēviņus, lai tie 2004. gada augustā un septembrī piedalītos olimpisko spēļu vai paralimpisko spēļu jāšanas pasākumos Atēnās, Grieķijā, nepieprasot garantijas, kas minētajā lēmumā paredzētas attiecībā uz zirgu vīrusarterītu, ar nosacījumu, ka ir ievērotas 2. punktā norādītās prasības. 2. Dzīvnieka veselības sertifikāts, kas izveidots saskaņā ar Lēmuma 92/260/EEK II pielikumu, atbilst šādām prasībām: a) valsts pilnvarots veterinārārsts, kas paraksta šo sertifikātu, svītro A, B, C, D un E sertifikāta III iedaļas e) punkta v) daļu un F sertifikāta III iedaļas f) punkta v) daļu, kura attiecas uz zirgu vīrusarterītu, svītro; b) šādu tekstu pievieno sertifikātiem: "Reģistrēts zirgs, ko ieved saskaņā ar Komisijas Lēmumu 2004/177/EK [4].". c) minētajiem sertifikātiem pievienoto apliecinājumu papildina ar šo: "Šajā sertifikātā minētais zirgs ir paredzēts dalībai olimpisko spēļu/paralimpisko spēļu (nevajadzīgo nosvītrot) jāšanas pasākumos un netiks izmantots nobarošanai vai spermas savākšanai tā uzturēšanās laikā Eiropas Savienības dalībvalstī. Ir veikti nepieciešamie pasākumi, lai zirgu uzreiz pēc olimpisko spēļu/paralimpisko spēļu (nevajadzīgo nosvītrot) jāšanas pasākumu beigām izvestu ārpus Eiropas Savienības. Plānotais datums un vieta, kad izved no Eiropas Savienības:…". 2. pants 1. Atkāpjoties no Lēmuma 93/197/EEK prasībām, dalībvalstis atļauj uz laiku ievest nekastrētus, reģistrētus zirgu tēviņus no Folklendas salām, Kirgizstānas un Senpjēras un Mikelonas, lai tie 2004. gada augustā un septembrī piedalītos olimpisko spēļu vai paralimpisko spēļu jāšanas pasākumos Atēnās, Grieķijā, nepieprasot garantijas, kas minētajā lēmumā paredzētas attiecībā uz zirgu vīrusarterītu, ar nosacījumu, ka ir ievērotas 2. punktā norādītās prasības. 2. Dzīvnieka veselības sertifikāts, kas izveidots saskaņā ar Lēmuma 93/197/EEK II pielikumu, atbilst šādām prasībām: a) valsts pilnvarotais veterinārārsts, kas paraksta šo sertifikātu, svītro A, B un G sertifikāta III iedaļas e) punkta v) daļu, kura attiecas uz zirgu vīrusarterītu; b) šādu tekstu pievieno sertifikātiem: "Reģistrēts zirgs, ko ieved saskaņā ar Komisijas Lēmumu 2004/177/EK [5]."; c) minētajiem sertifikātiem pievienoto apliecinājumu papildina ar šo: "Šajā sertifikātā minētais zirgs ir paredzēts dalībai olimpisko spēļu/paralimpisko spēļu (nevajadzīgo nosvītrot) jāšanas pasākumos un netiks izmantots nobarošanai vai spermas savākšanai tā uzturēšanās laikā Eiropas Savienības dalībvalstī. Ir veikti nepieciešamie pasākumi, lai zirgu uzreiz pēc olimpisko spēļu/paralimpisko spēļu (nevajadzīgo nosvītrot) jāšanas pasākumu beigām izvestu ārpus Eiropas Savienības. Plānotais datums un vieta, kad izved no Eiropas Savienības:…" 3. pants Šis lēmums ir adresēts dalībvalstīm. Briselē, 2004. gada 20. februārī Komisijas vārdā — Komisijas loceklis David Byrne [1] OV L 224, 18.8.1990., 42. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 130, 15.5.1992., 67. lpp. Lēmumā jaunākie grozījumi izdarīti ar Lēmumu 2004/117/EK (OV L 36, 7.2.2004., 20. lpp.). [3] OV L 86, 6.4.1993., 16. lpp. Lēmumā jaunākie grozījumi izdarīti ar Lēmumu 2004/117/EK. [4] OV L 55, 24.2.2004., 64. lpp. [5] OV L 55, 24.2.2004., 64. lpp. --------------------------------------------------